Petición · Un parque de calistenia en la playa Compostela, Vilagarcía de Arousa!! · Change.org\nRubén Guimarey Sumay ha iniciado esta petición dirigida a Concello de Vilagarcía de Arousa\nO que pido é un proxecto moi modesto, cunhas contraprestacións tremendamente beneficiosas. A Calistenia permite:\n- Entrenar en entornos abertos\n- Propoñer unha alternativa económica e realmente eficaz ó ximnasio.\n- Potenciar os "bos usos" dos espazos públicos.\n- Aumentar progresivamente hábitos deportivos na cidadanía (en tanto que se entrena no exterior, fai de escaparate dun estilo de vida san e gratificante).\nOutras cidades galegas como Boiro, Vigo ou A Coruña, xa se teñen sumado a esta iniciativa.\nTócanos a Vilagarcía!\nHai varias empresas na zona que podrían montar un bo parque, tampouco fai falta que sexa o mellor. :)\nDeixo uns enlaces de interés para mais información:


Publicarán os contos de Beedle o Bardo | NOVA FANTASIA\nInício Libros Publicarán os contos de Beedle o Bardo\nPublicarán os contos de Beedle o Bardo\nO Children’s High Level Group (CHLG), a organización benéfica inglesa fundada pola creadora de Harry Potter, J.K. Rowling, e mais a eurodiputada Emma Nicholson para axudar aos nenos que viven internados en centros de asisténcia social, ven de anunciar que publicará Os contos de Beedle o Bardo.\nOs fans de todo el mundo levan pedindo poder lér os contos infantís do mundo dos magos — creados, escritos a man e ilustrados por J.K. Rowling — dende o pasado ems de cembro, cando Amazon ofreceu 1,95 millóns de libras (2,5 millóns de euros) por un exemplar destinado a fins benéficos — ún dos únicos sete que existen — nunha poxa de Sotheby’s en Londres.\nA CHLG xa anunciara que publicaría tres edicións en inglés do libro, que imprimirán e distribuirán Bloomsbury, Scholastic e Amazon, e que sairán á venda o xoves 4 de decembro de 2008. A organización benéfica compráce-se agora en anunciar que Edicións Salamandra recebiu os dereitos exclusivos para traducir, imprimir e distribuir o libro en español, que sairá á venda o 4 de decembro. Todos os cartos recadados coa venda dos exemplares serán doados á CHLG.\nNos contos de Beedle o Bardo están recopilados os cinco contos infantís do mundo máxico que Albus Dumbledore lle legou a Hermione Granger na sétima e derradeira entrega da série, Harry Potter e as Relíquias da Morte, onde só se narra ún: “A fábula dos tres irmáns”. Nos contos de Beedle o Bardo aparecen por primeira vez as outras catro histórias.\nArtigo anteriorO rei das Esfinxes\nSeguinte artigoA Marvel prefire Califórnia\nLibros 17. Xan 2008\nUn conto de fadas por 2,7 millóns


As comunidades de montes proxectan un xardín botánico para reformar o Lago de Castiñeiras - Pontevedra Viva\nOs presidentes das catro comunidades de montes asinan o acordo para crear a Fundación 'Lago de Castiñeiras-Cotorredondo'\nVenres 12 de Setembro, 2014 ás 16:26 do Venres 12 de Setembro, 2014\nPlano do proxecto para o Lago de Castiñeiras\n© Equipo de traballo para a Fundación 'Lago de Castiñeiras-Cotorredondo'\nOs presidentes das Comunidades de Montes propietarias dos terreos que ocupa o parque do Lago de Castiñeiras e Cotorredondo asinaron este venres 12 un acordo encamiñado á constitución dunha Fundación de carácter público e privado que se encargue da xestión deste ámbito natural do parque de Castiñeiras.\nAs Comunidades de Santomé de Piñeiro e San Xulián de Marín, Santa Cristina de Cobres e San Martiño de Vilaboa levan xa varias sesións de traballo para impulsar a posta en marcha dunha reforma do ámbito do lago. O seu proxecto ten como elemento estrela a creación dun Xardín Botánico formado por 13 hectáreas de superficie no que se incluirían especies de plantas e árbores dos cinco continentes, coa creación dun insectario.\nO proxecto podería estar en funcionamento, segundo os cálculos dos comuneros, nun prazo máximo de dous anos. A entrada a este espazo acoutado sería a través de pagamento. Fóra dese recinto permanecería o lago, que xunto ao miradoiro de Cotorredondo, pasaría a formar parte das 77 hectáreas de superficie de espazo natural (actualmente o parque ocupa 44 hectáreas) que, segundo os promotores deste proxecto, se habilitaría para ocio dos visitantes.\nAdemais, teñen previsto traballar na conservación das mámoas e restos arqueolóxicos que se encontran na zona, converter o miradoiro nun Centro de Interpretación e que esta superficie pase a ser un exemplo do tratamento do monte en Galicia. Ao mesmo tempo, manteríase a actividade no actual centro de recuperación de faune silvestre.\nOs presidentes Daniel Rosales, Manuel Estévez, Xosé César Blanco e José Luis López anunciaron que con esta proposta queren poñer en valor o lago ao comprobar que nos últimos anos se veu observando o abandono das instalacións por parte da Administración. Neste sentido, queren poñer en marcha este proxecto co apoio de catro consellerías da Xunta de Galicia, coa Deputación provincial e cos concellos de Marín e de Vilaboa, institucións coas que se poñerán en contacto nos próximos meses para comprobar a aceptación desta proposta. Tamén están interesados en que no proxecto participen as principais empresas da comarca.\nSegundo explicou Daniel Rosales, presidente da comunidade de Santomé de Piñeiro, o obxectivo é poder empregar sete ou oito persoas que se encargarían da limpeza e dinamización do parque, con melloras na sinalización e nos servizos que actualmente se ofrecen aos visitantes.\nAs catro comunidades achegan un total de 8.000 euros para a elaboración do proxecto e do presuposto necesario para levalo a cabo.\nProposta para reformar o Lago de Castiñeiras\nDaniel Rosales. Presidente da Comunidade de Montes de Santomé de Piñeiro de Marín\nXa está aquí o plan de mellora da contorna do Lago de Castiñeiras


Conformidade a estándares e accesibilidade desta web - Xunta de Galicia\nA Xunta de Galicia procura que a presentación de todos os contidos e funcionalidades esenciais da web sexa independente dos dispositivos físicos e navegadores web empregados para tal fin e accesibles para navegadores adaptados a persoas con discapacidades ou limitacións sensoriais, motoras ou cognitivas.\nA política de accesibilidade aplicada pola Xunta de Galicia cínxese ás esixencias do Real decreto 1494/2007, do 12 de novembro, que aproba o Regulamento sobre as condicións básicas para o acceso das persoas con discapacidade ás tecnoloxías, produtos e servizos relacionados coa sociedade da información e medios de comunicación social.\nO alcance desta declaración de conformidade de accesibilidade é o de todas as páxinas publicadas baixo o dominio https://www.xunta.gal agás as páxinas do Diario Oficial de Galicia.\nCumprimento de estándares\nAs páxinas deste sitio web cumpren a marca AA segundo a Norma UNE 139803:2012 e as Directrices de Accesibilidade para o Contido Web 2.0 do (WCAG 2.0) pola Iniciativa de Accesibilidade Web (WAI) do World Wide Web Consortium (W3C). Todos os requisitos do Nivel A e do Nivel AA foron comprobados e corrixidos mediante unha análise semiautomática da accesibilidade a través de diferentes ferramentas.\nRecoméndase utilizar as versións máis recentes de navegadores, tales como Mozilla Firefox, Chrome, Internet Explorer, Safari etc.\nA última revisión sobre o nivel de accesibilidade deste portal foi realizada o 23/5/2018.\nO acceso ás características de accesibilidade varía entre os navegadores máis utilizados. Nesta sección descríbense os métodos concretos para sacar o maior partido ás facilidades que proporciona cada un deles.\nO acceso ás ligazóns que teñen unha tecla de acceso rápido definida realízase pulsando distintas combinacións de teclas segundo o navegador:\nMicrosoft Internet Explorer: pulse a combinación de teclas Alt tecla de acceso rápido e, a continuación, Retorno Enter.\nFirefox: pulse a un tempo as teclas Shift (a empregada para escribir letras maiúsculas unha a unha) e Alt, e a a tecla de acceso rápido.\nEn Macintosh, a tecla Alt substitúese pola tecla Ctrl.\nNeste portal web están dispoñibles as teclas de acceso rápidos:\n1: Mapa do portal\nNo caso de haber tabs as teclas son:\nE así sucesivamente.\nAs páxinas da web da Xunta de Galicia especifican o tamaño dos textos de forma relativa, é dicir, permiten que os navegadores aumenten ou diminúan o tamaño dos textos segundo as preferencias do usuario, e sen crear problemas de visualización.\nPode controlar o tamaño dos textos no seu navegador da seguinte maneira:\nFirefox: a través do menú "Ver" > "Tamaño do texto" ou empregando a combinación de teclas Ctrl + ou Ctrl -, segundo se queira aumentar ou diminuír o tamaño do texto, respectivamente. Pulsando Ctrl= restablece o texto ao tamaño normal.\nEstablécese a posibilidade de consultar a web a través dun formato de alto contraste para que poida ser consultada con maior facilidade por persoas con algún tipo de deficiencia visual.\nLector de contidos\nA maioría das páxinas deste portal teñen habilitado o servizo de audiocontidos, en ambos os dous idiomas, para a súa escoita, o que facilita o acceso a estes a calquera persoa usuaria que teña dificultades de lectura en pantalla.\nCo obxecto de mellorar de forma continuada a accesibilidade deste portal, a Xunta de Galicia convida a que a cidadanía notifique as dificultades coas que se puido atopar, ademais de calquera outra suxestión en relación á accesibilidade, a través de calquera das modalidades de presentación que ten dispoñibles o Sistema integrado de atención á cidadanía.\nRecomendacións de accesibilidade do Consorcio da Web - W3C explicando as razóns de cada unha delas\nReal Decreto 1494/2007, do 12 de novembro, polo que se aproba o Regulamento sobre as condicións básicas para o acceso das persoas con discapacidade as tecnoloxías, productos e servizos relacionados coa sociedade da información e medios de comunicación social\nNorma UNE 139803:2012. Requisitos de Accesibilidade para contidos na web


Creacións para Educación Infantil | Código Octopus\nScratch está deseñado para ser utilizado a partir dos 8 anos de idade, pero a rapazada de menor idade, con axuda dos maiores, tamén pode ter as súas creacións. Por exemplo, pódense crear xogos e animacións interactivas nos que os protagonistas sexan debuxos feitos polos propios nenos e nenas. Tamén nós, como mestras e mestres, podemos deseñar e crear animacións relacionadas coa contorna máis próxima do alumnado ou con datas e eventos especiais, adaptándonos mellor ás súas necesidades que utilizando animacións xenéricas feitas por editoriais e empresas.\nAquí mostramos uns exemplos de creacións en Scratch para os pequenos e pequenas da casa:\nPodemos utilizar debuxos do propio alumnado para realizar unha animación interactiva ou incluílos como os protagonistas dun xogo. A idea é que sexa o alumnado o que deseñe os sprites e decida as accións que van realizar, e así, con axuda da súa mestra ou mestre, fagan a súa creación en Scratch.\nNeste exemplo só incluímos algo de movemento e efectos ao debuxo orixinal, pero pódense facer miles de cousas máis cos debuxos dos nenos e nenas.\nMove a mamá utilizando as frechas do teclado. Tamén podes facer que salte premendo no espazo.\nBanco de peixes de cores\nEste programa foi un encargo dunha mestra que traballa en educación infantil. Quería un xogo para aprender as cores e a contar utilizando peixiños e o que segue é o resultado. Animádevos a deseñar e poñer a funcionar a vosa propia idea!\nO que programamos inicialmente foi facer que fosen aparecendo peixes de cores pola parte esquerda do escenario e, cada vez que facemos clic nun deles, aparece un anzol a pescalo. Durante o xogo vai facéndose reconto dos peixes que aparecen, dos peixes de cada cor que pescamos e da cantidade total de peixes pescados. Podes ver o código explicado na propia animación.\n[Scratch: Peixiños de cores]\nFai clic en cada peixe para pescalo. Na parte superior irá facéndose reconto dos tipos de peixes que se van pescando.\nEliximos pesca libre ou selectiva\nNunha segunda versión engadimos a opción de facer unha pesca selectiva: Alguén vai indicándonos a cantidade de peixes dunha determinada cor que quere que se pesquen, e cada vez que se cumpre esa condición volve preguntar, así ata 5 veces.\n[Scratch: Peixiños de cores II]\nSe tes máis ideas e exemplos de utilización de Scratch en Educación Infantil podes dalas a coñecer a través desta páxina.


PR940D - Modificación de datos inscritos no rexistro da galeguidade. - Sede Electrónica - Xunta de Galicia\nPR940D - Modificación de datos inscritos no rexistro da galeguidade.\n- As entidades deberán comunicar ao rexistro, na forma prevista no artigo 40 deste Decreto e a través do formulario normalizado que figura como anexo IV, calquera modificación respecto dos documentos e/ou datos rexistrados, no prazo dun mes desde que se produza a modificación.\n- Cando a modificación afecte o cumprimento dos requisitos ou fins establecidos, en cada caso, pola Lei 7/2013, do 13 de xuño, da galeguidade, ou por este decreto, a entidade remitirá a solicitude, acompañada da documentación acreditativa da correspondente modificación, á persoa encargada do Rexistro da Galeguidade, que elaborará un informe e o elevará ao órgano competente en materia de emigración, que ditará a resolución correspondente.\n- Calquera outra modificación solicitada será practicada sen máis trámite pola persoa encargada do Rexistro da Galeguidade.\nTeléfono: 981957162 / 981957157\nSolicitude segundo o Anexo IV deste Decreto.\nPR940E Cancelación da inscrición no rexistro da galeguidade.


Entre 1948 e 1970, durante a dirección do estadounidense David Morse, debido ó proceso de descolonización duplicouse o número de estados membros da OIT, quedando en minoría os países industrializados. A OIT ampliou as súas actividades quintuplicando o presuposto e cuadruplicando o número de empregados. En 1960 creouse o Instituto Internacional de Estudos Laborais, e en 1965 o Centro Internacional de Perfeccionamento Profesional e Técnico, con sede en Turín. En 1969, ó cumprirse cincuenta anos da súa creación, foille outorgado o Premio Nobel da Paz.\nÉ o órgano administrativo da OIT, reúnese cuadrimestralmente e actúa a través da Oficina Internacional do Traballo, establecendo o Consello as regras de funcionamento desta Oficina.\nInstituto internacional de Estudos Laborais (IIEL) da OIT (en castelán)\nTraído desde «https://gl.wikipedia.org/w/index.php?title=Organización_Internacional_do_Traballo&oldid=6079130»


Blucher casual para muller 1206G-505 | Calzados Losal\nCalzado de muller /\nVoltar a Calzado de muller\nZapato blucher para muller de estilo versátil. Un deseño cun acabado en pel de tenreira e un interior forrado en pel. Estes zapatos con cordóns son apropiados para levar un estilo elegante e clásico, ou ben un estilo deportivo e informal.\nTalla Escolle unha opción…35363738394041\t Limpar selección\nCalzado artesán, Calzado de muller, Muller Primaveira/Verán, Zapato blucher, Zapato blucher muller, Zapatos cómodos, Zapatos cómodos muller, Zapatos de pel, Zapatos de pel de muller.\nMocasín para muller de estilo versátil. Un deseño cun acabado en pel de tenreira e en pel serraxe/ante, e un interior forrado en pel. Estes mocasíns con borlas son apropiados para levar un estilo elegante e clásico, ou ben un estilo deportivo e informal.\nCor 1: Floral Azul\nCor 2: Ante Azul\nZapato blucher para muller de estilo versátil. Un deseño cun acabado en pel serraxe/ante e un interior forrado en pel. Estes zapatos con cordóns son apropiados para levar un estilo elegante e clásico, ou ben un estilo deportivo e informal.\nCor: Ante Azul Mariño\nCor 1: Floral\nCor 2: Ante Verde\nCor: Ante Camel


Un mundo perfecto e nada que perder\nO pasado sábado 18 foi presentado na Capitol o último traballo de Ruxe Ruxe. No concerto, acompañados por Biribirlocke, deron un repaso aos temas do novo disco, nomeadamente, ademais de temas de Némesis e algún clásico. Mañá teredes a crónica completa do que alí aconteceu, con fotos e vídeo. Entrementres, aquí vos queda a crítica do novo traballo, realizada polo flamante novo colaborador de GZmúsica, Brais Arroutado Pangalaico. Que vos preste, paga a pena lelo.\nSe tivese un partido (un partido para non gobernar) sen dúbida que o primeiro que faría sería chamar ao Cortelho para que me fixesen as teses. Un ten a sensación de que o feito de que os Ruxe saquen discos como churros non é un capricho, moito menos un negocio, é a necesidade de explicar o mundo que os rodea, máis aínda de intentar cambialo, de bourar dende aquel recuncho situado no baixo dun bar de Aríns un mundo perfecto.\nNon hei negar que me acheguei a este disco cun certo escepticismo, máis aínda logo de Némesis e da súa historia de enerxía, carraxe e compaixón, dun disco que para min pasa por ser o grande esquecido da historia da nosa música. Se un grupo americano tivese publicado algo semellante sería cando mínimo unha icona contracultural elevada a mito nihilista. Pero xa dende o primeiro tema o disco é un ataque sen concesións, non deixa tempo á crítica nin a que vos explique aquilo de que o punk non naceu para contarvos que hai esperanza senon para rematar coa pouca que podiades ter. Un mundo perfecto non me deu nin un minuto a defenderme, desbotei esta idea en menos de trinta segundos.\nPouco a pouco funme asentando nas cancións, os ritmos xustamente calibrados para non esgotar o disco antes de tempo, a distorsión exacta das guitarras e un saxo que me recordaba os mellores Angelic Upstarts fixeron que na terceira canción xa me sentise coma na casa e aí coido que é cando un comeza a entender realmente o sentido deste disco. Na miña taberna é un deses temas que un só entende cando fai traballo de campo, cando estivo no Calpe, no Vista Alegre, no Javichi e, sobre todo, no Victor, nalgún deses sitios onde se suceden as cuncas e os callos e se fala como se un soubese de todo ata que o camareiro te bota. E o bo deste disco é que lle sucede como as noites, que cando te botan dun bar sempre atopas un ao lado no que seguir a taladrarlle a cabeza a calquera. E así fomos pechando Refachos, Cancións ceibes ou Ven bailar.\nO que vén despois é unha resaca, unha desas boas resacas nas que todo son intencións e vermús nalgunha terraza ao sol. Esa é a sensación que me da a canción que nuclea o disco, cunha das mellores guitarras dos catorce temas, parece como se o mundo perfecto do que nos fala non ocupase moito máis de trinta metros cuadrados, de aí tamén a curradísima e coidadísima edición gráfica con imaxes do satélite da NASA , como se dunha fiestra dende un satélite da zona vella, das Fontiñas, de Coia, de Upton Park ou de Monte Alto se tratase. No tramo final do disco destacan os ventos da man dos rapaces de Biribirlocke, o son das guitarras de novo en Nada máis, a gaita de Radio Xabral e o sentido finalista de Mundo feliz onde atopamos precisamente as intencións e a compaixón que tan ben funcionaban no final do anterior seu anterior traballo. As influencias son interminables, hai toques dos Social Distortion, hai algo de This is the first night de Anti-flag, hai algo así como unha interpretación colorista de Johnny Cash, hai Clash como sempre houbo, hai música tradicional e ás veces mesmo parece que anda o Tim Amstrong poñendo a súa guitarra perpendicular tras os temas deste disco.\nDicía nunha entrevista Thom Yorke, cantante dos Radiohead (non todo ían ser punkis tamén) que as cancións para el tiñan importancia por ser como caixas onde a xente depositaba os seus recordos. Pois ben, o bo deste disco é que é de aplicación subcutánea, é algo así como cando te raspabas coas silvas de pequeño e despois tuabuela che boataba Betadine para cicatrizar, toca, e iso é o importante, faise útil como unha tese que poñemos en práctica e nos ensina formas de enfrontar os “monstros camuflados”, os “esqueletes con traxe” e os xigantes. Xa é luns, non perdimos a zamarra de milagro e os bos discos sempre son circulares, rematan polo principio e continúan. “Nada que perder, nada que perder, persegue os teus soños, nada hai que perder”.\nTexto: Brais Arroutado Pangalaico


Comprou un robot de cociña por Internet e non lle enviaron a garantía | Revista | EROSKI CONSUMER\nComprei un robot de cociña por Internet. Segundo a web, na caixa incluiríase o manual de instrucións, receitas de cociña e unha tarxeta de garantía. Con todo, faltaba a tarxeta de garantía e reclameina por e-mail. Non contestaron e pasados nove días o robot empezou a funcionar mal. Logo de varios correos sen resposta díxenlles que ía acudir á oficina do consumidor. Entón dixéronme que como lles estaba ameazando xa non me enviaban a garantía. Estivemos cruzándonos correos ata que finalmente me ofrecen outro robot a cambio de pagar case 20 euros por recoller o meu e entregarme outro novo. Teño que pagar eu eses gastos?\nO réxime xurídico da reparación ou substitución dun produto en garantía legal (dous anos) hase de axustar a dúas regras esenciais. Unha, a gratuidade, que debe comprender os gastos necesarios realizados para emendar a falta de conformidade dos produtos, sobre todo os gastos de envío, así como os custos relacionados coa man de obra e os materiais. A segunda, debe levarse a cabo nun prazo razoable e sen maiores inconvenientes para o consumidor. No seu caso non se debe confundir a aplicación da garantía do exercicio co dereito de desistencia nas compras a distancia nas que o empresario si pode esixir o consumidor que se faga cargo do custo directo de devolución do ben. Suxerímoslle que presente unha reclamación nos servizos de consumo do seu municipio ou provincia, tamén no caso de que xa aboase os gastos, e solicite a devolución. Pida ademais que lle remitan: documento da garantía comercial se a houbese (para a legal basta coa factura e co albará de entrega) e mais a xustificación documental da entrega do robot de substitución, na que conste a data de entrega e a falta de conformidade que orixinou o exercicio do dereito de substitución.


Temas: XORNALISTAS PRECARIEDADE MULLER MEDIOS XORNALISTAS GALEGAS FEMINISMO MOBILIZACIóNS XORNALISMO DEREITOS\nPor Silvia López | Santiago de Compostela | 09/11/2018 | Actualizada ás 14:40\nA folga feminista do 8-M foi o punto de inicio deste proxecto ilusionante e reivindicativo que deu en chamarse Xornalistas Galegas. Arredor de 200 profesionais da comunicación compoñen este colectivo creado hai uns meses co fin de defender un xornalismo con perspectiva feminista. Visibilizar a muller nos medios, establecer un tratamento axeitado da información relativa a violencia de xénero, vixiar contidos sexistas ou incrementar a presenza de figuras femininas nos postos de responsabilidade son algúns dos obxectivos que persegue este grupo de mulleres. Este sábado 10 teñen previsto un acto de presentación pública na Facultade de Ciencias de Comunicación. Nel abordarán os fundamentos e propósitos da asociación, recollidos inicialmente nun manifesto. Elena López, xornalista na Cadena Ser na Coruña e membro do colectivo, adiántanos as andanzas e inquedanzas deste colectivo.\nO colectivo Xornalistas Galegas nace ao abeiro da folga feminista do 8-M. Que impulsa o seu xurdimento? Por que nace nese momento?\nEse 8 de marzo, por primeira vez, as xornalistas decidimos saír á rúa. Sempre fomos un colectivo moi concienciado, pero foi ese o primeiro momento no que as mulleres xornalistas nos agrupamos, nos reunimos e decidimos saír. Nas principais cidades galegas houbo unha concentración de xornalistas de diversos medios que nos unimos e dixemos “é o momento”. Queriamos tamén facer visible o sector.\nCando empezamos a falar vemos que temos moitos temas en común. Somos de diferentes eidos –eu son de radio, pero hai xornalistas de televisión, xornalistas de prensa, fotógrafas, xornalistas de gabinetes...– e quen máis e quen menos ten esa anécdota que contar en canto a que viviu experiencias desagradables deste estilo: ser cualificada cun estereotipo, notar desvantaxes respecto dalgún compañeiro, diferenzas de trato de políticos... Empezamos a pensar que quizais era necesario seguir coa loita, pero coa loita dende a perspectiva do xornalismo.\nComo foi evolucionando o proxecto dende ese primeiro contacto?\nCreamos un grupo de WhatsApp e cada vez íase unindo máis xente. Hai mulleres que son máis activas e outras menos, pero todas temos a mesma idea. O certo é que somos un gremio no que ás veces cada un imos ao noso e pensamos que era unha pena perder esa forza que nos uniu. Entón dixemos que por que non crear unha asociación, unha entidade, un grupo... Entendémonos moi ben dende o primeiro momento. Reunímonos en Santiago e empezamos a falar de como facelo. Decidiuse que ía ser unha cousa moi grupal. Por iso, á hora de falar cos medios, somos moitas as que facemos de voceiras. Debatemos o nome, as características, incluso pensamos adherirnos ao Colexio Profesional de Xornalistas de Galicia ou á Asociación de Xornalistas, pero finalmente decidiuse que non, que ía ser unha cousa á parte. Aínda que o Colexio e a Asociación tamén teñen esa perspectiva feminista, queriamos ser totalmente independentes.\nNo manifesto co que vos presentastes, defendedes a produción dun xornalismo con perspectiva de xénero. É algo que falta nos medios, entón?\nPois si. Non só é que falte a perspectiva de xénero nos medios, senón que falta a conciencia diso. Aínda hai xente que ve normais certos titulares ou que nin sequera lle chaman a atención. Un dos nosos obxectivos é vixiar os contidos para intentar cambialos ou melloralos: dicirlle ao xefe “mira, eu creo que así non” e propoñer cambios. Por exemplo, nunha noticia na que houbese que citar os gañadores dunha carreira popular, poderiamos suxerir que se poña primeiro o nome da muller e logo o do home. Sempre nos sae poñer antes o do home! Por que pasa iso? Nós mesmas, que ao final somos as que escribimos os contidos, queremos incidir aí. Queremos que se vaia normalizando esta perspectiva feminista. E non só entre nós, senón tamén entre os nosos compañeiros.\nNa información dos medios subxacen ideas que perpetúan o pensamento machista e patriarcal na sociedade?\nSi, claro. Cada vez menos, pero si que é certo que os medios de comunicación crean opinión e educan moitísimo. Por iso hai esa necesidade de concienciarnos entre todos e entre todas. Hai que loitar para que cando un neno lea un xornal, cando vexa un programa de televisión ou cando escoite a radio, non lle pareza que un home futbolista é máis importante ca unha muller futbolista. Precisamente o tratamento da muller no ámbito deportivo é tremendo.\n"Cando se reflicten casos de violencia de xénero hai que poñer o foco na muller e non no suposto razoamento que ten ese home para facer o que fixo".\nE quizais a área na que máis impactante é ese tratamento sexa a da información relativa á violencia de xénero. Imos mellorando neste sentido? Que cómpre mudar?\nO tratamento dos casos de violencia de xénero é flagrante. Aínda se poden ver titulares que aluden a un “crime pasional” –aínda que cada vez menos– , que inciden nas razóns polas que ese home fixo o que fixo, en vez de no tratamento da violencia de xénero en si. Cando se reflicten este tipo de casos hai que poñer o foco na muller e non no suposto razoamento que ten ese home para facer o que fixo.\nAntes falabas de que hai que normalizar estes cambios e incluír neles aos nosos compañeiros. Dende o colectivo, sentides o apoio dos vosos compañeiros masculinos?\nSi, polo menos no meu ámbito. Agora que temos a presentación, este sábado, eu teño compañeiros que axudan. Eu noto que eles son parte e deben ser parte do colectivo. Un dos dilemas que tivemos foi o de se a asociación debía ter homes. Foi un debate bastante curioso, porque si que é certo que son parte da solución pero, precisamente por non estar normalizada a perspectiva de xénero, chegamos á conclusión de que igual acababa sendo un home o voceiro do colectivo, por exemplo. Ao final, hai unha cousa que está clara: por moi concienciados que estean –que o están!, hai homes moi concienciados– , nunca viviron nin nunca van vivir nas súas propias carnes o que vivimos nós. Poden velo, podémosllelo contar, pero eles non o van sentir en si mesmos.\nDicías que case todas tedes vivido algunha experiencia de carácter machista no terreo laboral.\nEu nunca vivín nada demasiado importante nese sentido, pero algunhas compañeiras miñas si que pasaron por cousas que son tremendas. De feito, nunha televisión local na que traballei, lembro como o xefe lles pedía ás presentadoras que tivesen unha determinada imaxe, un determinado pelo e mesmo que coidaran o seu peso. Incluso tiña unha báscula!\nPasan cousas, cada vez menos, que che fan preguntarte como isto non se fixo antes. De feito, as xornalistas máis veteranas din que é certo que é unha loita que aínda comeza agora, pero que están contentas de poder velo.\n"Ao final, hai unha cousa que está clara: por moi concienciados que estean –que o están!, hai homes moi concienciados– , nunca viviron nin nunca van vivir nas súas propias carnes o que vivimos nós".\nMULLERES E XORNALISTAS: O BINOMIO DA PRECARIEDADE\nPor outra banda, non só defendedes esta perspectiva de xénero na información, senón tamén nas condicións na que se elabora esa información. Que quere dicir isto?\nA perspectiva de xénero é necesaria tanto nos contidos das noticias como nas condicións laborais. Hai que romper ese teito de cristal que existe e incrementar a presenza de mulleres nos postos de responsabilidade. Nos postos intermedios si que hai mulleres –xefa de informativos, xefa de departamento...–, pero nos Consellos de Administración ou nos postos máis altos dáse a casualidade de que todos son homes. As currantas, as que saímos á rúa, somos nós. Hai moitísimas roldas de prensa nas que só estamos nós, mulleres. Teño ido a algunha na que o político di “bos días a todos..., ui, bueno, ... a todas”, porque non hai homes. Somos nós as que estamos na rúa, nas manifestacións, as que saímos tarde do xornal...\n"Nós cargamos co traballo de dentro da casa e co de fóra, neste sector e en todos".\nLigado a iso, está a cuestión da conciliación laboral, que moitas veces prexudica máis ás mulleres ca aos homes. Hai unha falta de compromiso por parte das empresas neste aspecto?\nEu creo que si. Aínda queda moito por facer. Precisamente, relacionado con ese teito de cristal e con esas diferenzas á hora de traballar, en moitas empresas parece que o home non ten esa carga cos fillos, mentres que a muller si. Por poñer un exemplo curioso, direi que no grupo de WhatsApp que temos as Xornalistas, cando se pide algunha cousa, sempre sae o comentario de “eu teño que recoller os nenos, cando acabe xa o fago” ou “eu non podo porque teño o neno malo”. Dubido moito que nun grupo de WhatsApp onde só houbese homes saíse tantas veces ese comentario. Nós cargamos co traballo de dentro da casa e co de fóra, neste sector e en todos.\nA precariedade laboral, tan presente nesta profesión, é maior no caso das mulleres?\nConsidero que si. A precariedade está moi relacionada con nós e con ese teito de cristal do que falabamos. Como nós ocupamos postos de menor responsabilidade, o contrato é peor. Tamén no caso de redución de xornada, porque seguimos sendo nós as que a pedimos maiormente.\nNos últimos meses vimos moita mobilización no eido dos medios de comunicación, non só no referido a estas reivindicacións feministas, senón tamén a prol dos dereitos de información libre e independente nos medios públicos. Que está pasando neste sector para que de súpeto xurdan todos estes movementos?\nNo noso caso concreto, foi o 8-M e esa unión entre nós a que nos deu esa forza e esa visión de que xuntas podemos, de que non estamos soas nesta problemática, que ao meu lado non só está a miña compañeira, senón toda esa rede de compañeiras doutros medios, doutras provincias... Esa unión quitou ese medo por denunciar, ese medo de pensar que se pido faltar ao traballo porque teño que levar o neno ao médico podo ser unha das candidatas para botarme cando se dea esa situación. Agora temos ese apoio detrás: non estamos soas. A clave é esa unión, porque xuntas temos unha forza arrasadora. O que queremos é que cada vez sexamos máis, xa non só para facernos visibles e eliminar desvantaxes e estereotipos, senón tamén para ter esa rede de seguridade que nos permita denunciar inxustizas sen medo. Cada vez somos máis e queremos máis presenza.\n"Foi o 8-M e esa unión entre nós a que nos deu esa forza e esa visión de que xuntas podemos".\nPero, en xeral, a nosa sempre foi unha profesión moi calada. Nós imos ás manifestacións doutros, escribimos as notas de prensa dos sindicatos doutros sectores e, porén, nós nunca denunciamos. E aínda que iso está empezando a mudar, aínda segue sendo así. É curioso, porque temos o instrumento da comunicación nas nosas mans para denunciar o que nos está a pasar, e aínda así temos reparo a facelo: por medo, pola propia precariedade do sector, polas altas taxas de paro que existen na profesión...\nNo caso de medios públicos como a CRTVG, están inmersos na campaña dos Venres Negros para defender unha información independente e plural. Como vedes a situación dende o voso colectivo?\nTeñen que loitar, claro. E nós estamos detrás con eles, arroupándoos totalmente e apoiando a súa loita ao cen por cen.\nComo colectivo de comunicadoras galegas, a lingua é un instrumento importante a ter en conta. Cal é a situación do noso idioma nos medios?\nToda a nosa comunicación verbal, escrita, os nosos logos e lemas son en galego. Foi unha cousa que sempre tivemos claro: apostar polo galego en todas as nosas comunicacións, a pesar de que nos medios nos que traballamos moitas veces temos que falar en castelán.\nManifestación do 8 de marzo en Santiago | Fonte: Cedida Anova\nPor costumbre. Por inercia. Por la preeminencia atávica del varón. Porque el hombre es más fuerte y eso, en la naturaleza salvaje, otorga poder. Por machismo sociológico. Porque, a consecuencia de lo anterior, si se nombre primero a la mujer, suena mal (o anormal). Porque sí. Por...tantas cosas estúpidas. Por co jones, Por prejuicios. Y así podríamos seguir hasta acabar los 1000 caracteres.


Restrinxido o tráfico na zona próxima ao Blue Star para facilitar o acceso dos medios | Noticias de Galicia | CRTVG\nPublicado o 26/11/2019 16:56\nO tráfico á zona próxima ao quimiquero Blue Star, encallado desde o pasado venres na zona das Barrosas, en Ares (A Coruña), quedará restrinxido ao tráfico co fin de facilitar o acceso dos medios necesarios para proceder á retirada do combustible que hai no interior, segundo acordou a Xunta Local de Seguridade, celebrada no concello deste municipio coruñés.\nSegundo informa o Consistorio, nela acordouse adoptar unha serie de medidas relacionadas co estacionamento e o tráfico rodado por todas as rúas dos arredores, co fin de facilitar o acceso a maquinaria da empresa Ardentia Marine, así como a vehículos de urxencias "e asegurar a realización dos traballos nas máximas condicións de seguridade" .\nAs medidas acordadas implican "a restrición total do tráfico rodado de vehículos e persoas, excepto acceso de residentes ás vivendas, nos tramos máis próximos a rúa Estacas, Camiño das Mirandas, San Roque, Maiobre e Camiño do Cernal". Por parte da Policía Local, Garda Civil e Protección Civil establecerase, ademais, un dispositivo especial de vixilancia e control do tráfico, "sobre todo durante os primeiros días, o fin de garantir que se respecten estas normas e o correcto desenvolvemento de todos os labores que se están realizando", segundo explica o Concello de Ares.\nA reunión estivo presidida pola subdelagada do Goberno, Pilar López-Rioboo, e o alcalde de Ares, Julio Iglesias. Tamén contou coa asistencia do tenente coronel da Comandancia da Garda Civil da Coruña, Fernando Pedreira; o comandante de Posto da Garda Civil de Mugardos, Sergio Martín e o xefe da Policía Local, Jaime Domínguez. Ademais, asistiron Mario Pena, en representación da empresa 'Ardentia Marine'; o concelleiro de Servizos, José Juan Vilar; a concelleira de Medio Ambiente, Olimpia Marcos; o coordinador xefe de Protección Civil, Carlos Rivera, e o coordinador de Servizos Municipais, Agustín Suárez.\nO Goberno pídelles aos curiosos que non se acheguen a contorna do Blue Star en coche\nA subdelegada do Goberno na Coruña, Pilar López-Rioboo, lanzou este martes un chamamento á cidadanía para facilitar os labores de rescate do buque quimiquero Blue Star, encallado desde o pasado venres nunha zona rochosa do litoral o municipio de Ares, ante a afluencia de curiosos que acoden a mirar. López-Rioboo convidou a poboación a que se se achega á zona o faga "sen coches" para evitar problemas de circulación de expertos e a infraestrutura necesaria para retirar o carburante do barco, de pavillón de Malta, como medida para facilitar o remolque da zona onde permanece varado.\nEn declaracións a un grupo de xornalistas, a representante do Goberno central sinaou que o alcalde de Ares, Julio Iglesias, prevé publicar un bando respecto diso nas próximas horas. López-Rioboo destacou que "os camiños son estreitos" e sinalou que o prioritario é facilitar o labor do operativo, do que se vai encargar a empresa holandesa Smit, que prevé bombear con mangueiras desde o buque o carburante ata camións cisterna en terra.\nPor iso, convidou a cidadanía a favorecer que os "camiños e estradas estean expeditos para que poidan circular os medios necesarios". Así mesmo, admitiu que hai "aviso de temporal no mar" e subliñou o desexo de que non haxa "ningún problema nas nosas costas" no proceso de baleirado do combustible do buque.


Axudas para a organización de actividades docentes que promovan a perspectiva de xénero na Universidade de Vigo\nTipo Axudas para actividades docentes con perspectiva de xénero\nData inicio solicitudes 11/02/2020\nData fin solicitudes 01/03/2020\nO obxecto da presente convocatoria é ofrecer financiamento para a organización de actividades docentes que promovan a perspectiva de xénero e que estean dirixidas fundamentalmente ao alumnado da Universidade de Vigo de calquera área de coñecemento.\nEsta convocatoria responde a acción 3.1.4. do II Plan de igualdade entre mulleres e homes da Universidade de Vigo (2016/19) que di textualmente: «Manter as convocatorias de axudas e premios para a organización de actividades docente e elaborar recursos con perspectiva de xénero.»\nAs actividades propostas deben estar vinculadas á práctica docente e contemplar contidos que axuden a incorporar a transversalidade de xénero na formación do alumnado e que impulsen a transmisión de valores igualitarios para a adquisición da súas competencias profesionais e o seu desenvolvemento persoal.\nPoderá presentarse á convocatoria calquera membro do Persoal Docente e Investigador (PDI) con docencia asignada no Plan de Ordenación Docente (POD) pero só se admitirá unha solicitude por cada persoa.\nA responsabilidade do programa para o que se solicita a axuda poderá ser compartida por un máximo de dúas persoas.\nOs programas para os que se solicite a axuda terán o 06 de novembro 2020 como data límite de realización.\nAs solicitudes, dirixidas ao reitor, remitiranse á Unidade de Igualdade ( Edificio Ernestina Otero– Campus Universitario 36310 VIGO) presentándoas nos rexistros auxiliares ou xeral da Universidade de Vigo e nos lugares indicados no apartado 4 do artigo 16 da Lei 39/2015, de 1 de outubro, de procedemento administrativo común das administracións públicas. Deberán vir acompañadas dos seguintes documentos:\na) Solicitude memoria explicativa do programa a realizar ( anexo I e anexo II)\nb) Recoñecemento de créditos ECTS, se é o caso. De non ser posible, solicitude de telo feito a Vicerreitoría correspondente.\nc) Escrito da/s persoa/s responsable/s indicando a qué grupo/s de alumnado vai dirixida a actividade, especificando a titulación, o curso e, se é o caso, a/s materia/s.\nRR axudas docentes\nAnexo I. Formulario Solicitude\nAnexo II. Memoria solicitude\nAnexo III. Memoria xustificativa\nResolución Reitoral de 01 de xuño de 2020\nResolución reitoral de 01 de xuño de 2020 pola que se resolven as solicitudes de axudas para o ano 2020 para a organización de actividades docentes que promovan a perspectiva de xénero na Universidade de Vigo.


Vieiros: Galiza Hoxe - Fotografía e gastronomía para promover a lingua na rede\nFotografía e gastronomía para promover a lingua na rede\nA Rede de Dinamización de Teo presenta un concurso de imaxes do concello e un blog de receitas de cociña creadopor dúas mulleres do concello.\nRedacción - 14:00 20/05/2008\nTags: blogs dinamización Teo\nUnha das receitas do blog\nA Rede de Dinamización da Sociedade da Información de Teo puxo en marcha dous blogs relacionados coa lingua. Un deles, Inspírate ho!, está dedicado ao concurso de fotografía comentada Inspírate co galego que se puxo en marcha para conmemorar o Día Mundial da Internet. O outro, Receitas de Teo é unha iniciativa de tipo gastronómico de dúas mulleres do concello.\nNa sección de fotoblogoteca da bitácora Inspírate ho! pódense ver xa as imaxes recibidas para o certame, onde destacan os costumes, as paraxes naturais e a arquitectura relixiosa. O concurso segue aberto.\nO outro blog posto en marcha pola aula de informática trata sobre a cociña. Dúas usuarias, unha de máis de 60 anos e outra de máis de 80, confeccionaron un espazo onde recollen receitas de cociña e información sobre a cultura gastronómica da comarca.\nA Rede de Dinamización da Sociedade da Información colabora co Concello de Teo e conta na aula de informática municipal co traballo da dinamizadora Marta Vázquez. A rede é unha das iniciativas postas en marcha no Plano Estratéxico Galego da Sociedade da Información da Dirección Xeral de Promoción Industrial e da Sociedade da Información da Consellaría de Innovación e Industria.


Le patois galicien (A voo de tecla, 07/08/2007) - Xavier Alcalá\nHome Galego Hemeroteca A voo de tecla (LVG) Le patois galicien (A voo de tecla, 07/08/2007)\nUnha revista francesa de viaxes di que “le patois galicien ressemble énormément au portugais”. Un escritor arxentino de visita na terra dos seus ancestros asegura que “el gallego es castellano mechado de palabras portuguesas”. Unha filóloga romanesa en curso de verán polo Impaís pregúntase por que -desde os coñecementos de castelán que trouxo da Romenia- entende mellor a uns galegofalantes que a outros. Un enxeñeiro de Braga insiste en que cando escoita galego ben falado, con vocabulario e pronuncia propios, mesmo lle parece oír portugués…\nO problema principal do galego é que non existe como o idioma unificado dunha masa social con tamaño dabondo para realimentalo e crear norma de fala. Malia estar claramente codificado e disposto ao uso xeral, só o usa segundo o código un grupo culto, menor, sen forza fronte á maioría, que o estraga de diferentes maneiras: cadaquén ten o seu “patois” privado, unha forma de castrapo máis ou menos achegada ao castelán.\nFronte a tal fenómeno de anarquía só queda a disciplina coa que todas as linguas se fixan e se agrandan no común: o seu estudo. Isto parece obviedade inimiga do “bilingüismo harmónico” (ou, mellor dito, “agónico”) das últimas décadas. Mais, logo de sinaturas de pais e declaracións de defensores do pobo e outras señorías contra supostas imposicións, cómpre preguntarse se alguén quere que haxa “bilingüismo correcto”: con dúas linguas correctas, estudadas, deixando a cadaquén escoller a primeira para os seus sentires e pensares.\n[La Voz de Galicia, A voo de tecla, 07/08/2007]\nA voo de tecla / La Voz de Galicia / Le patois galicien / lingua galega\nPrevious PostHecatombe enerxética (A voo de tecla, 28/07/2007)\nNext PostO maldito anhídrido (A voo de tecla, 26/09/2007)


10 tendencias que seguirán de moda esta primavera 2015 (e que podes mercar nas rebaixas) – disquecool\nPor Cris Moda 08/01/2015\n10 tendencias que seguirán de moda esta primavera 2015 (e que podes mercar nas rebaixas)\nSaia cor Marsala, Zara\nCandy coat, Lefties\nAbrigo con cadros gingham, Titis Clothing\nXersei con flocos, Stradivarius\nVestido de ante, Massimo Dutti\nVestido anos 70, Minueto\nXersei animal print, Pepe Jeans\nVestido con colo alto, Blanco\nCamisa denim con abalorios, Mango\nÉ época de rebaixas, o momento de esquecer a costa de xaneiro e gastar como se fósemos ricos. Mercar prendas e mais prendas de roupa que quizais nunca usaremos. Pelexar con alguén pola última saia á metade de prezo. Todo iso. Aínda que cada ano resulta máis difícil vivir as rebaixas a tope con isto de que cada tenda as comeza cando lle da a gana (que esta moi ben para facerse cos regalos de Reis, pero elimina a entrañable tolemia do 7 de xaneiro).\nEn todo caso non imos aquí a recomendar que leves unha lista da roupa que necesites e que cumpras con ela nin nada polo estilo. Iso si, en caso de que queiras mercar con cabeza, poñémolo fácil: hai 10 tendencias do outono que seguirán sendo cool esta primavera en moda de muller (así que mellor sumarse a elas con roupa de rebaixas que coa de nova colección). Agora só tes que buscalas.\n1. Cor Marsala\nSe o di Pantone, vai a misa. E aínda que teña ese nome tan sofisticado, ven a ser unha cor viño, un burdeos de toda a vida (que si, entrou con forza na tempada de inverno, polo que o temos nas rebaixas para dar e tomar).\nAs chaquetas kimono de inspiración oriental seguirán a ser imprescindibles e nas rebaixas hainas de tódalas cores, materiais e estilos. E a prezos moito máis alcanzables.\n3. Abrigo en cores pasteis\nOs candy coat son outros que chegaron para quedarse: se trata de abrigos de paño en cores como o azul bebé e (sobre todo) o rosita.\n4. Cadros gingham\nAlgunha vez saíches de casa cunha prenda de roupa e alguén che dixo que parecía que levases posto un mantel de cociña? Entón non precisas mercar nada disto nas rebaixas, en caso contrario, busca cadros a dúas cores.\nO estilo boho-chic ven acompañado dos famosos flocos, o queiramos ou non. Están omnipresentes en kimonos, ponchos e bolsos, pero en realidade hai moitas outras posibilidades.\nEsquece o coiro: as cazadoras, as saias, as chaquetas e ata os pantalóns serán de ante este outono. E se te atreves a mesturar flocos e ante, non haberá cowgirl mellor ca ti. E serás tope trendy, ademais.\nVestidos ultracortos, rectos ou lixeiramente acampanados e con estampados psicodélicos, perfectos para un estilo disco retro e alegre.\n8. Animal print máis innovador\nO estampado de leopardo xa está moi visto, toca agora buscar prints de novos animais ou, polo menos, con novas formas. Iso si, o animal print de moda nunca pasa.\n9. Colo alto\nNon acabo eu de crer que iso se vaia ver na rúa en pleno maio, pero os grandes deseñadores si que colaron moito colo alto nas súas coleccións de primavera. O bo é que nas rebaixas de inverno será fácil atopar moito disto (logo xa decides ti ata cando o vistes).\n10. Denim luxe\nO tecido vaqueiro volve con forza primavera tras primavera, así que toca reinventalo: con pedrería, en vestidos de corte lady, con volantes e adornos…\nAnteriorLatitude Lab: moda sostible galega para este Nadal\nSeguinteLatitude: ou como axudar ás empresas de moda a ser sostibles


Vieiros: Galiza Hoxe - Derrogar o decreto e converter galescolas "en garderías", prioridades de Feijoo\nNO DÍA DESPOIS\nO futuro presidente da Xunta tamén adiantou que entre os seus obxectivos iniciais estará o de paliar os efectos da crise con rebaixas nos impostos.\nNo especial 1M en vivo: Feijoo: "Póñome a disposición de Galiza"\nRedacción - 11:35 02/03/2009\nTags: Feijoo Galiza2009 PP prioridades\nGarantir a liberdade lingüística e minimizar os efectos da crise económica. Esas serán as dúas prioridades que se marcará o candidato do PPdeG e futuro presidente da Xunta, Alberto Núñez Feijoo para o seu mandato. Así o adiantou en campaña e así o confirmou este luns en diferentes entrevistas para diversos medios de comunicación.\nDecreto do galego e garderías sen ideoloxías\nXa durante a campaña electoral, Feijoo comprometerase a derrogar o decreto que regula o emprego do galego no ensino e que estabelece que, polo menos, a metade das materias no período non universitario deben impartirse na nosa lingua. Cos resultados dos comicios xa na man, o secretario xeral do partido, Alfonso Rueda, adiantou na Radio Galega que está será unha das prioridades do novo goberno. Do mesmo xeito, o responsábel popular asegurou que outro obxectivo inicial será o de "converter as galescolas en garderías sen ideoloxías".\nAudi á venda e Rajoy fortalecido\nNa mesma liña se manifestou Núñez Feijoo nunha entrevista ao programa de Telecinco, La Mirada Crítica, onde adiantou que outra das primeiras decisións que tomará como presidente será a de poñer en venda o coche oficial de Emilio Pérez Touriño. "Por convicción persoal, xa que non é necesario ese vehículo, e por compromiso social, porque en Vigo temos a factoría de Citroën á que é necesario apoiar", dixo comprometéndose a utilizar un coche desta marca.\nDoutra banda, asegurou que este triunfo "está mandando unha mensaxe a todos os españois de que o cambio político" no Estado Español "é posíbel", ao tempo que asegurou que estes resultados "acreditan e fortalecen" a Mariano Rajoy.\nBaixada de impostos\nOutra das prioridades de Feijoo é a de "combater a crise e crear postos de traballo", para o que, durante a campaña, falou de "austeridade". Comprometeuse neste eido a rebaixar o imposto de sociedades ás empresas, suprimir os impostos de sucesións e doazóns e "facer reformas" no modelo económico actual. Asemade, durante os pasados días prometeu reducir os impostos ás persoas con discapacidade ou baixar o tramo autonómico do Imposto da Renda das Persoas Físicas (IRPF).\nNesa mesma liña de austeridade, o futuro presidente da Xunta tamén adiantou que baixará o número de consellarías, que pasarían de 12 a 10. Con todo, non quixo concretar cales dos actuais departamentos desaparecerán, cousa que deixou para o momento de formar goberno. Ao tempo, falou de diminuír nun 40% o número de altos cargos suprimindo a figura dos delegados provinciais e nomeando un único delegado nas catro provincias e, a maiores, outro en Vigo.\nNo referente ao Estatuto de Autonomía, que previsibelmente se retome nesta lexislatura, Feijoo falou dunha proposta propia do seu partido, para que o futuro documento se "axuste ao marco institucional".\nPara profundar nos compromisos de Alberto Núñez Feijoo e do Partido Popular, aquí está o seu programa electoral.\n1.47/5 (45 votos)\nO Partido Popular celebra este luns un Comité de Dirección en Santiago, coa presenza de Rajoy


Vieiros: Galiza Hoxe - Iván García Campos, gañador do Premio Blanco Amor\nIván García Campos, gañador do Premio Blanco Amor\nA obra titulada “O imposíbel de desatar” é a primeira incursión na novela do autor coruñés, xa premiado por relatos curtos.\nRedacción - 17:00 10/04/2010\nTags: Blanco Amor Iván García Campos novela longa premio\nIván García Campos (A Coruña, 1974) foi elixido o gañador do Premio de Novela Longa Blanco Amor na súa trixésimo oitava edición pola súa obra “O imposible de desatar”. O xurado valorou “a coherencia e o equilibrio entre a forma e o fondo, e o retrato da cara oculta da sociedade actual, dos conflitos persoais, da soidade e incomunicación, a través de personaxes cargadas de humanidade”. Ademais, na súa acta subliñan o “carácter innovador” do autor no tocante ao estilo e ás técnicas narrativas”.\nGarcía Campos recibiu a noticia “con moita ledicia” e con sorpresa, segundo explicou a Vieiros. Esta é a súa primeira novela logo de recibir outros premios polos seus relatos curtos, como o Modesto R. Figueirido, o premio Ánxel Fole de Narración Breve ou Os Viadutos de Redondela. Porén, adianta que non por iso vai desbotar a narración breve para centrarse na novela longa: “eu son un autor de relatos”, di apelando a un escritor que dicía que “moitas novelas longas son relatos con moita palla”. “Cando teña unha historia para unha novela, volverei a escribir unha novela”, conclúe, “cando che gusta escribir o pracer está, sen máis, en escribir”.\nO xurado do XXXVIII Premio de Novela Blanco Amor estivo integrado por Teresa Bermúdez Montes, María Xesús Nogueira pereira, Bieito Iglesias Araúxo, Carlos Figueiras e Xesús Constenla Doce, asistidos pola concelleira de Cultura de Poio, Silvia Díaz Iglesias, en calidade de membro sen voto.


Accesibilidade | Portal de Produtos de Apoio\nO alcance desta declaración de conformidade de accesibilidade é o de todas as páxinas do portal web de Produtos de Apoio – Axudas Técnicas.\nA última revisión sobre o nivel de accesibilidade deste portal foi realizada con data do 06/02/2014.\nO portal de Produtos de Apoio – Axudas Técnicas inclúe dúas características que facilitarán a navegación polo mesmo.\nEn primeiro lugar unha opción de navegación pola web con estilo visual de alto contraste, o que provoca que a información se amose utilizando como color de fondo o negro e como color para a información o branco, así poden acceder máis comodamente á información persoas con problemas de visión. Pódese volver á presentación orixinal elixindo: "Cambiar a contraste estándar".\nCambiar a contraste estándar\nEn segundo lugar o portal deseñouse seguindo as novas tendencia de deseño web adaptable. Grazas a este deseño o portal web adaptarase á resolución da pantalla do dispositivo que o usuario utilice. O portal amosarase polo tanto de forma que se poida ler con comodidade mantendo o tamaño das súas fontes tanto en nun smartphone como nunha tablet ata chegar a unha pantalla de ordenador, onde a resolución máxima da web é de 1024px de ancho.


Vilamartín aposta por poñer en valor as súas covas e a zona deportiva do Bañadoiro\nInicio/Última hora/Vilamartín aposta por poñer en valor as súas covas e a zona deportiva do Bañadoiro\nConcellosEn portadaÚltima horaVilamartín\nO alcalde mantiña esta mañá unha reunión co delegado da Xunta en Ourense na que lle presentaba estes proxectos, entre outros\nAta Vilamartín de Valdeorras desprazábase esta mañá o delegado da Xunta en Ourense, Gabriel Alén, para manter un encontro co seu alcalde, Enrique Álvarez. Esta visita, tal e como indicaba Alén, enmárcase “na rolda de contactos que estou mantendo cos alcaldes dende que tomei posesión do cargo, hai xa un ano”. Ademais o delegado foi recibido polos membros da corporación vilamartinesa.\nNesta xuntanza o alcalde de Vilamartín presentáballe varios proxectos. “Temos moitas cousas enriba da mesa, cremos que a Xunta debe ser partícipe destas iniciativas, e, nese senso, xa lle levamos presentadas varias e ata o de día de hoxe non conseguimos moitas cousas. Entón queremos que o delegado nos axude na medida do posible”, aseguraba Enrique Álvarez Barreiro.\nAsí, entre os proxectos que o rexedor lle presentaba a Gabriel Alén, destacaba un na zona do Bañadoiro no que xa se conta co apoio da Confederación Hidrográfica do Miño-Sil (CHMS) e “estamos vendo como podemos conseguir financiamento pola parte de Deportes e posiblemente aí o delegado nos poida axudar. Ese proxecto para nós é importante, é o reflexo da nosa comarca e pola que vén moita xente a adestrar e que nos parecía interesante”.\nPor outra banda, o rexedor vilamartinés, tamén se refería a unha iniciativa a desenvolver no centro da vila e, máis en concreto, no edificio do antigo Concello, que “nos parece que non pega nada co entorno. A nosa idea era derrubalo e comprar parte da finca que temos enfronte, para, dese xeito, ampliar a praza de maneira que o propio Concello sexa parte da praza principal de Vilamartín”.\nAdemais, Enrique Álvarez, apuntaba a importancia de poñer en valor as covas ou adegas soterradas de Vilamartín, “é a referencia por excelencia das covas da comarca. A ruta das covas de Vilamartín atrae entre 4.000 e 5.000 persoas todos os anos, cremos que é relevante, que é unha zona na que tiñamos que investir cartos para que se puxera un entorno adecuado. É un sitio moi bonito pero está sen explotar no sentido turístico”.\nFinalmente, o rexedor vilamartinés tamén lle trasladaba ao delegado da Xunta que, malia que dende o Concello solicitan diversas subvencións á Administración galega, “a Vilamartín non teñen chegado os cartos e queremos saber que sucede e cales son os motivos. É certo que agora mesmo temos 2 subvencións aprobadas por Aguas de Galicia, pero atopámonos cun problema: dependemos de determinadas institucións para pedir certos permisos e cando conseguimos eses permisos sectoriais pois igual a subvención xa nos caduca”. Nese senso, Enrique Álvarez plantexaba que debería cambiarse ese plantexamento na subvencións porque “non é de recibo é que por fin conseguimos 2 subvencións e que as vaiamos a perder porque non temos tempo suficiente para podelas sacar adiante”.\nO delegado da Xunta, Gabriel Alén, respondíalle que precisamente o obxecto destas reunións cos alcaldes “é puntualizar e axudar aos concellos na tramitación das subvencións, recollendo as súas suxestións, para tamén telas en conta de cara a convocatorias futuras”.\nGabriel Alén tamén salientou as propostas da Consellería de Infraestruturas e Mobilidade, a través de Augas de Galicia, de 50.000 euros para as obras de abastecemento, saneamento e depuración en San Miguel de Outeiro, e de 40.116 euros para mellorar os sistemas de depuración do concello.\nalcalde axudas concello covas delegado edificio Enrique Álvarez gabriel alén O Bañadoiro praza proxectos ruta vilamartín visita xunta\nAxudas económicas do Concello de Quiroga para os estudantes do municipio que estean fóra\nCortes de auga en varios puntos do Barco mañá de 9h. a 17h.\nAccidente de tráfico no Barco de Valdeorras\nPresenza vianesa no encontro de escritoras galegas en Vilachá de Salvadur (A Pobra do Brollón)


Un poemario construído desde a memoria dos corpos, de Andrea Nunes e María Rosendo, gaña o Illas Sisargas de poesía erótica\nMércores, 08 Novembro 2017 09:23\nCea das Letras Foto: Concello de Malpica\nPor terceira vez nas doce edicións do Certame de Poesía Erótica Illas Sisargas gaña unha obra a dúas voces, pero por primeira vez trátase de dúas voces femininas: as de Andrea Nunes Brións e María Rosendo, que acadaron o premio pola súa obra Diáspora de amor balea.\nA resolución do premio coñeceuse o pasado sábado, coincidindo coa celebración da Cela das Letras, que tivo lugar na Casa da Cultura de Seaia (Malpica de Bergantiños), nun acto onde tamén se presentou a obra gañadora da pasada edición, O home invisíbel, de Xavier Queipo.\nO xurado considerou que a súa Diáspora de amor balea era merecedora do premio “pola riqueza e fondura da súa expresión metafórica, que permite construír un libro de poesía amorosa cunha marcada e explícita vontade erótica”. Tal como recolle o fallo, “trátase dun epistolario a dúas voces nas que a forza do erotismo está na distancia física entre as voces. É un erotismo imaxinado, cálido, tenro, construído desde a memoria dos corpos e, á vez, na fertilidade da imaxinación. As dúas voces que falan no libro flutúan entre a mímese e a diferenza e dialogan a cada poema con fluidez e personalidade”.\nAndrea Nunes é unha das autoras máis recoñecidas das novas xeracións da poesía galega. Publicou Corrente do esquecemento (2007) e Todas as mulleres que fun (2011), ademais de diversas obras colectivas das que destaca a recente 13 antoloxía da poesía galega próxima, publicada por Chan da Pólvora e coordinada por Chus Nogueira. Andrea Nunes, que desde hai algúns anos vive en Nanjing (China), onde traballa como profesora de español, é tamén unha coñecida activista política e feminista.\nO Certame de Poesía Erótica Illas Sisargas está promovido pola Asociación Caldeirón e o concello de Malpica. Ademais da cantidade económica establecida nas bases do concurso, as gañadoras verán publicado o seu libro na colección Caldeirón, igual que fixeron as e os gañadores anteriores, onde atopamos a nomes como Antonio García Teijeiro, María Lado, Elvira Riveiro, Ramón Neto, etc.


Máis integración do alumnado coa tecnoloxía e menos troncais e prohibicións | Igaciencia\nMáis integración do alumnado coa tecnoloxía e menos troncais e prohibicións\nSubmitted by admin on Mon, 05/07/2012 - 16:32\nAprender co potencial de aparatos móbeis\nEn 2020 a principal vía de conexión a internet serán os móbeis\nOs estudantes usan eses aparatos para construír significado para o seu mundo arredor, non debería equiparse a cada un deles dun aparato móbil para o seu aprendizaxe? Ou ben, deberíamos prohibirlles os seus móbeis e PADS?\nProhibímoslles os móbeis porque así non perderán o bo costume de falar berrando?\nProhibímoslle a tecnoloxía porque así non deixarán de facer a ciencia, as matemáticas e a tecnoloxía de hai 4000 anos, a man, terán unha boa base para descubrir a verdadeira ciencia dentro de 20 anos...\nQueremos darlle ciencias troncais - abstractas- en vez de tecnoloxía de saber facer e resolver problemas con todas as ferramentas ao seu alcance para que o espírito mandarín e as aprendizaxes memorísticas sigan a florecer en contra da comprensión e o saber facer. Esforzo para memorizar, para aprender memorizando temáticas obsoletas, desmotivantes en vez de resolver problemas desafiantes, pero razoables, con tecnoloxía e interdisciplinariedade.\nMenos papiroflexia, menos segregación pola papiroflexia e diferenciación polas troncais (o que non saiba a troncal á FP) e máis tecnoloxía integradora!!!.\nSe o podes facer con tecnoloxía informática (onde todas as empresas que trunfan destacan) non o fagas con receitas a man.\nDiscute estes e outros temas no\nAno Galego da Tecnoloxía e no Congreso de Software Libre Científico, Matemático e Tecnolóxico.


DOG Núm. 17 Mércores, 27 de xaneiro de 2016 Páx. 2963\nO Estatuto de autonomía de Galicia no seu artigo 27.23 asígnalle á Comunidade Autónoma a competencia exclusiva en materia de asistencia social.\nA Lei 3/2011, do 30 de xuño, de apoio á familia e á convivencia de Galicia, establece no seu artigo 6, como principio reitor da actuación dos poderes públicos de Galicia, o apoio e a protección da familia como medio de transmisión da vida e como ámbito privilexiado para o desenvolvemento persoal e artella, ao longo dos seus artigos, medidas que teñan por obxecto incidir favorablemente nas situacións de carencia familiar.\nA Xunta de Galicia, co fin de paliar, na medida do posible, os gastos dos primeiros anos de crianza dunha filla ou fillo establece deducións da cota íntegra autonómica do imposto sobre a renda das persoas físicas (IRPF) polo nacemento de fillas e/ou fillos. Por outra banda, o proxecto de Lei de orzamentos xerais da Comunidade Autónoma de Galicia para o ano 2016 prevé, na súa disposición adicional sexta, que aquelas persoas que, na data do 1 de xaneiro de 2016, teñan ao seu cargo fillas ou fillos menores de tres anos terán dereito a percibir unha prestación de 360 euros pola primeira filla ou fillo, de 1.200 euros pola segunda ou segundo e de 2.400 euros polo terceiro e sucesivos, nas condicións que estableza a Consellería de Política Social.\nA Orde da Consellería de Economía e Facenda do 11 de febreiro de 1998, pola que se regula a tramitación anticipada dos expedientes de gasto, modificada pola Orde do 27 de novembro de 2000 e pola Orde do 25 de outubro de 2001, posibilita a tramitación anticipada dos expedientes de gasto imputables ao capítulo IV no exercicio inmediatamente anterior ao dos orzamentos con cargo aos que se vaian imputar os correspondentes gastos, sempre que exista crédito axeitado e dabondo no proxecto de Lei de orzamentos aprobado polo Consello da Xunta de Galicia do día 19 de outubro de 2015.\nDe acordo co disposto no artigo 3.1 da Orde do 11 de febreiro de 1998, a tramitación anticipada poderá chegar como máximo ata o momento anterior ao da disposición ou compromiso de gasto. Así mesmo, segundo o establecido no artigo 5 da devandita orde, todos os actos de trámite ditados en desenvolvemento desta orde enténdense condicionados a que, unha vez aprobada a Lei de orzamentos xerais da Comunidade Autónoma de Galicia para o ano 2016, subsistan as mesmas circunstancias de feito e de dereito existentes no momento da súa produción.\nEsta orde ten por obxecto regular os requisitos e o procedemento para a percepción desta prestación e adáptase ao disposto na Lei 9/2007, do 13 de xuño, de subvencións de Galicia, así como ao Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, e demais normativa de desenvolvemento da Lei 38/2003, do 17 de novembro, xeral de subvencións, así como ao seu regulamento aprobado polo Real decreto 887/2006, do 21 de xullo; tendo en conta en todo caso os principios de: publicidade, transparencia, concorrencia, obxectividade, igualdade, non discriminación e eficacia no cumprimento dos obxectivos fixados pola Administración da Xunta de Galicia e eficiencia na asignación e na utilización dos recursos públicos.\n1. O outorgamento das axudas a que se refire esta convocatoria realizarase a través da modalidade de pagamento único, co crédito consignado de 3.000.000 euros existente na aplicación orzamentaria 12.02.312B.480.0 do proxecto de Lei de orzamentos xerais da Comunidade Autónoma de Galicia para o ano 2016 para este fin.\n2. Este crédito poderá ser obxecto de ampliación, tal e como se establece no artigo 7.Un.o) do referido proxecto de lei.\nArtigo 5. Tipo de axuda e contía\nArtigo 6. Solicitudes e documentación\n1. A solicitude formalizarase no formulario normalizado que figura como anexo I desta orde e que estará dispoñible na Guía de procedementos e servizos que se atopa no enderezo: http://www.xunta.es/resultados-da-guia-de-procedementos\n2. Se a solicitude non está debidamente cuberta ou non se presenta a documentación sinalada, requirirase a persoa interesada para que, no prazo de 10 días, emende a falta ou presente os documentos preceptivos, con indicación de que, se así non o fixese, se entenderá que desiste da súa petición, logo da resolución que deberá ser ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.\na) Copia do libro ou libros de familia da unidade familiar ou certificación de nacemento do Rexistro Civil de cada unha das fillas ou fillos da persoa solicitante, para os efectos de acreditar a data de nacemento e o número de orde que ocupa a filla ou fillo na descendencia da persoa solicitante.\nb) Xustificante de empadroamento conxunto de todos os membros da unidade familiar. No suposto de que a/o cónxuxe ou parella da persoa solicitante non figure neste, deberá achegar o seu xustificante de empadroamento individual, só no caso de non autorizar a súa consulta.\nc) Copia da sentenza de nulidade, separación ou divorcio ou da resolución xudicial que estableza as medidas paterno-filiais dos fillos e fillas comúns nas unións de feito e/ou do convenio regulador, de ser o caso.\nd) No suposto de familias monoparentais, a documentación anterior poderá substituírse pola copia do certificado de monoparentalidade expedido pola Dirección Xeral de Familia, Infancia e Dinamización Demográfica da Consellería de Política Social, sempre que conste nel a filla ou fillo polo que se solicita a axuda, só no caso de non autorizar a súa consulta.\ne) Copia da resolución xudicial ou administrativa que declare a adopción ou acollemento, de ser o caso (só no suposto de que a formalización se realizase noutra comunidade autónoma).\nf) Anexo II debidamente cuberto e asinado pola persoa proxenitora que non figure como solicitante e que forme parte da unidade familiar. De non achegar este documento, deberá xustificarse achegando a documentación que figura nas letras c) ou d) deste artigo.\ng) Copia do DNI ou NIE da persoa solicitante, só no caso de non autorizar a súa consulta no Sistema de verificación de datos de identidade do Ministerio de Facenda e Administracións Públicas.\nh) Copia do DNI ou NIE da persoa cónxuxe ou parella que non apareza como solicitante, só no caso de non autorizar a súa consulta no Sistema de verificación de datos de identidade do Ministerio de Facenda e Administracións Públicas.\ni) Copia da declaración do imposto da renda das persoas físicas do ano 2014 da persoa solicitante, só no caso de que se denegue expresamente a súa consulta.\nj) Copia da declaración do imposto da renda das persoas físicas do ano 2014 do cónxuxe ou parella da persoa solicitante, só no caso de non autorizar a súa consulta.\nArtigo 7. Lugar e prazo para a presentación das solicitudes\nhttps://sede.xunta.es, de acordo co establecido no artigo 27 da Lei 11/2007, do 22 de xuño, de acceso electrónico dos cidadáns aos servizos públicos e no artigo 24 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes. Para a presentación das solicitudes, será necesario o documento nacional de identidade electrónico ou calquera dos certificados electrónicos recoñecidos pola sede da Xunta de Galicia.\nA documentación complementaria poderase presentar electronicamente utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto no artigo 35.2 da Lei 11/2007, do 22 de xuño, e 22.3 do Decreto 198/2010, do 2 de decembro.\n3. A sede electrónica da Xunta de Galicia ten á disposición das persoas interesadas unha serie de modelos normalizados dos trámites máis comunmente utilizados na tramitación administrativa, que poderán ser presentados en calquera dos lugares e rexistros establecidos no artigo 38.4 da Lei 30/1992, do 26 de novembro.\n2. As solicitudes das persoas interesadas deberán achegar os documentos ou informacións previstos nesta norma, salvo que estes xa estivesen en poder da Administración xeral e do sector público autonómico de Galicia; neste caso, as persoas interesadas poderán acollerse ao establecido no artigo 35.f) da Lei 30/1992, do 26 de novembro, sempre que se faga constar a data e o órgano ou a dependencia nos que foron presentados ou, se é o caso, emitidos, e cando non transcorresen máis de cinco anos desde a finalización do procedemento ao que correspondan.\nNos supostos de imposibilidade material de obter o documento, o órgano competente poderá requirir á persoa solicitante ou representante a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución.\n3. A presentación da solicitude comportará a autorización á Dirección Xeral de Familia, Infancia e Dinamización Demográfica para solicitar as certificacións de estar ao día nas súas obrigas que deban emitir a Axencia Estatal de Administración Tributaria, a Tesouraría Xeral da Seguridade Social e a Consellería de Facenda, tal e como establece o artigo 20.3 da Lei 9/2007, do 13 de xuño. No caso de non dar autorización deberán achegar os certificados correspondentes.\nArtigo 9. Procedemento de concesión e resolución das axudas\n1. A concesión da axuda efectuarase sen fixar unha orde de prelación entre as solicitudes presentadas que reúnan os requisitos establecidos, por non ser necesario realizar a comparación e prelación destas de acordo co previsto no artigo 19.2 da Lei 9/2007, do 13 de xuño.\n2. A subdirección xeral con competencias na materia comprobará que os solicitantes reúnan todos os requisitos recollidos nesta orde e formulará a proposta de concesión que elevará ao órgano concedente para a súa resolución.\n3. A resolución destas axudas correspóndelle á directora xeral de Familia, Infancia e Dinamización Demográfica por delegación do conselleiro de Política Social, facendo uso das facultades conferidas no artigo 7.1 da Lei 9/2007, do 13 de xuño.\n4. O prazo para resolver estas axudas é de cinco meses contado desde o día seguinte ao da data en que a solicitude teña entrada no rexistro do órgano competente para a súa tramitación.\nTranscorrido o dito prazo sen recaer resolución expresa, as solicitudes teranse por desestimadas.\n5. As resolucións recaídas neste procedemento esgotan a vía administrativa e contra elas pode interpoñerse recurso contencioso-administrativo ante o Tribunal Superior de Xustiza de Galicia, no prazo de dous meses a partir do día seguinte ao da notificación da resolución se o acto fose expreso e, se non o fose, o prazo será de seis meses desde o día seguinte a aquel en que a solicitude se entenda desestimada, de conformidade co disposto na Lei 29/1998, do 13 de xullo, reguladora da xurisdición contencioso-administrativa.\nPotestativamente e con anterioridade á interposición do referido recurso contencioso-administrativo, poderá interpoñerse recurso de reposición ante o órgano que ditou o acto, no prazo dun mes a partir do día seguinte ao da notificación da resolución expresa. Se a resolución é presunta, o prazo será de tres meses contados a partir do día seguinte a aquel en que se produza o acto presunto.\nArtigo 10. Compatibilidade\nSen prexuízo do establecido no artigo 17 da Lei 9/2007, do 13 de xuño, as prestacións reguladas na presente orde serán compatibles con calquera outra establecida tanto polas administracións públicas, ou calquera dos seus organismos, entes ou sociedades, como por calquera entidade privada.\nO pagamento das prestacións reguladas nesta orde farase unicamente na conta bancaria que as persoas solicitantes fagan constar no anexo I. Esta conta ten que permanecer activa mentres non se teña constancia da finalización do expediente. A Administración non se fará responsable da imposibilidade de efectuar o ingreso por causas alleas á propia tramitación do expediente.\nO pagamento axustarase ao establecido no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia.\nAs persoas beneficiarias das axudas obríganse a observar o disposto no artigo 11 da Lei 9/2007, do 13 de xuño, e especificamente o seguinte:\nArtigo 13. Revogación da prestación\nProcederá o reintegro, total ou parcial, das axudas públicas, xunto cos xuros de demora devindicados, segundo o disposto no artigo 33 da Lei 9/2007, do 13 de xuño, nos seguintes casos:\na) A obtención da subvención falseando as condicións requiridas para iso ou ocultando aquelas que o impedisen.\nb) Incumprimento total ou parcial do obxectivo, da actividade, do proxecto ou a non adopción do comportamento que fundamentou a concesión da subvención.\nc) A resistencia, escusa, obstrución ou negativa ás actuacións de comprobación e control financeiro previstas nos artigos 11 e 12 da Lei 9/2007, do 13 de xuño, así como o incumprimento das obrigas contables, rexistrais ou de conservación de documentos cando diso derive a imposibilidade de verificar o emprego dado aos fondos percibidos, o cumprimento do obxectivo, a realidade e regularidade das actividades subvencionadas, ou a concorrencia de subvencións, axudas, ingresos ou recursos para a mesma finalidade, procedentes de calquera Administración ou ente público ou privado, estatal, da Unión Europea ou de organismos internacionais.\nArtigo 14. Información\nA información relativa ao procedemento, que regula a prestación económica de pagamento único por fillas e fillos menores de tres anos para o ano 2016, poderase obter nos seguintes enderezos da internet: http://benestar.xunta.es, www.familiasgalegas.org e https://sede.xunta.es, así como no teléfono: 981 54 72 46.\nDe conformidade coa Lei orgánica 15/1999, do 13 de decembro, de protección de datos de carácter persoal, os datos persoais recollidos na tramitación desta orde, cuxo tratamento e publicación autorizan as persoas interesadas mediante a presentación das solicitudes, serán incluídos nun ficheiro denominado Relacións administrativas coa cidadanía e entidades. O órgano responsable deste ficheiro é a Secretaría Xeral Técnica da Consellería de Política Social. Os dereitos de acceso, rectificación, cancelación e oposición poderanse exercer ante a Secretaría Xeral Técnica da Consellería de Política Social, mediante o envío dunha comunicación ao seguinte enderezo: Consellería de Política Social, Secretaría Xeral Técnica, Edificio Administrativo San Caetano, 15781 Santiago de Compostela; ou a través dun correo electrónico a sxt.politicasocial@xunta.es\nDisposición adicional primeira. Tramitación anticipada\nDisposición adicional segunda. Infraccións e sancións\nAs persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño.\nDisposición adicional terceira. Publicidade das axudas\nAs prestacións económicas concedidas non se publicarán no Diario Oficial de Galicia, por ser un dos supostos de excepción contidos no artigo 15.2 da Lei 9/2007, do 13 de xuño, e no artigo 9.3 do Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006.\nApróbase a delegación de competencias na directora xeral de Familia, Infancia e Dinamización Demográfica ao abeiro do establecido no artigo 7.3 da Lei 9/2007, do 13 de xuño.\nAutorízase á persoa titular da Dirección Xeral de Familia, Infancia e Dinamización Demográfica para ditar as disposicións necesarias para o desenvolvemento desta orde.\nSantiago de Compostela, 31 de decembro de 2015


Apertura nocturna de bibliotecas en la Universidad\nPor mor dos exames da convocatoria de decembro, tres dos campus da Universidade de Vigo van dispor, entre os días 2 e 19, dunha biblioteca aberta de luns a venres -días lectivos- ata as 3.00 h. da madrugada.\nAs bibliotecas que se acollen a este horario son as Bibliotecas Centrais, en Ourense e Pontevedra, e a de Torrecedeira en Vigo.\nEste horario vaise respectar en cada unha das épocas de exames, segundo o calendario académico do curso 2002/2003, nas seguintes datas: Durante os exames do primeiro cuadrimestre, as bibliotecas permaneceran abertas do 20 de xaneiro ó 14 de febreiro. Entre o 2 de xuño e o 3 de xullo, durante o segundo cuadrimestre. E no mes de setembro no periódo comprendido entre os días 1 e 19 de dito mes.


O ciclo formativo de administración e finanzas capacita para a organización e realización da administración e xestión de persoal, as operacións económico-financeiras e a información e asesoramiento a clientes ou usuarios, tanto no ámbito público como no privado, segundo o tamaño e a actividade da empresa ou organismo, e de acordo cos obxectivos marcados, as normas internas establecidas e a normativa vigente.\nTítulo de Técnico Superior en Administración e Finanzas\nA competencia xeral deste título consiste en organizar e executar as operacións de xestión e administración nos procesos comerciais, laborais, contables, fiscais e financeiros dunha empresa pública ou privada, aplicando a normativa vixente e os protocolos de xestión de calidade, xestionando a información, asegurando a satisfacción da clientela e/ou das persoas usuarias, e actuando segundo as normas de prevención de riscos laborais e protección ambiental.\n1. As persoas que obteñan este título han exercer a súa actividade en empresas grandes, medianas e pequenas, en calquera sector de actividade, nomeadamente no sector de servizos, así como nas Administracións públicas, desempeñando as tarefas administrativas na xestión e no asesoramento nas áreas laboral, comercial, contable e fiscal desas empresas e institucións, ofrecéndolles un servizo e atención á clientela e á cidadanía, realizando trámites administrativos coas administracións públicas e xestionando o arquivo e as comunicacións da empresa.\nPoderían traballar por conta propia, efectuando a xestión da súa propia empresa, ou a través do exercicio libre dunha actividade económica, como nunha aseso ría financeira ou laboral, estudos de proxectos, etc.\n- Administrativo/a de oficina.\n- Administrativo/a comercial.\n- Administrativo/a financeiro/a.\n- Administrativo/a contable.\n- Administrativo/a de loxística.\n- Administrativo/a de banca e de seguros.\n- Administrativo/a de recursos humanos.\n- Administrativo/a da Administración pública.\n- Administrativo/a de asesorías xurídicas, contables, laborais e fiscais, ou xestorías.\n- Técnico/a en xestión de cobramentos.\n- Responsable de atención á clientela.\na) Tramitar documentos ou comunicacións internas ou externas nos circuítos de información da empresa.\nb) Elaborar documentos e comunicacións a partir de ordes recibidas, información obtida e/ou necesidades detectadas.\nc) Detectar necesidades administrativas ou de xestión da empresa de diversos tipos, a partir da análise da información dispoñible e do contorno.\nd) Propor liñas de actuación encamiñadas a mellorar a eficiencia dos procesos administrativos nos que interveña.\ne) Clasificar, rexistrar e arquivar comunicacións e documentos segundo as técnicas apropiadas e os parámetros establecidos na empresa.\nf) Xestionar os procesos de tramitación administrativa empresarial en relación ás áreas comercial, financeira, contable e fiscal, cunha visión integradora destas.\ng) Realizar a xestión contable e fiscal da empresa, segundo os procesos e os procedementos administrativos, aplicando a normativa e en condicións de seguridade e calidade.\nh) Supervisar a xestión de tesouraría, a captación de recursos financeiros e o estudo de viabilidade de proxectos de investimento, seguindo as normas e os protocolos establecidos.\ni) Aplicar os procesos administrativos establecidos na selección, na contratación, na formación e no desenvolvemento dos recursos humanos, axustándose á norma tiva e á política empresarial.\nj) Organizar e supervisar a xestión administrativa de persoal da empresa, axus tándose á normativa laboral vixente e aos protocolos establecidos.\nk) Realizar a xestión administrativa dos procesos comerciais, levando a cabo as tarefas de documentación e as actividades de negociación con provedores, e de asesoramento e relación coa clientela.\nl) Atender a clientela e as persoas usuarias no ámbito administrativo e comercial asegurando os niveis de calidade establecidos e axustándose a criterios éticos e de imaxe da empresa ou da institución.\nm) Tramitar e realizar a xestión administrativa na presentación de documentos en diferentes organismos e administracións públicas, en prazo e forma requiridos.\nn) Adaptarse ás novas situacións laborais, mantendo actualizados os coñecementos científicos, técnicos e tecnolóxicos relativos ao seu ámbito profesional, xes tionando a súa formación e os recursos existentes na aprendizaxe ao longo da vida e utilizando as tecnoloxías da información e da comunicación.\nñ) Resolver situacións, problemas ou continxencias con iniciativa e autonomía no ámbito da súa competencia, con creatividade, innovación e espírito de mellora no traballo persoal e no dos membros do equipo.\no) Organizar e coordinar equipos de traballo con responsabilidade e supervisar o seu desenvolvemento, mantendo relacións fluídas, asumindo o liderado e achegando solucións aos conflitos grupais que se presenten.\np) Comunicarse cos seus iguais, superiores, clientela e persoas baixo a súa res ponsabilidade, utilizando vías eficaces de comunicación, transmitindo a información ou coñecementos adecuados e respectando a autonomía e a competencia das persoas que interveñen no ámbito do seu traballo.\nq) Xerar ámbitos seguros no desenvolvemento do seu traballo e o do seu equipo, supervisando e aplicando os procedementos de prevención de riscos laborais e ambientais, de acordo co establecido pola normativa e os obxectivos da empresa.\nr) Supervisar e aplicar procedementos de xestión de calidade e de accesibilidade e deseño universais, nas actividades profesionais incluídas nos procesos de pro dución ou prestación de servizos.\ns) Realizar a xestión básica para a creación e o funcionamento dunha pequena empresa e ter iniciativa na súa actividade profesional, con sentido da responsabilidade social.\nt) Exercer os seus dereitos e cumprir as obrigas derivadas da súa actividade pro fesional, de acordo co establecido na lexislación vixente, participando activamente na vida económica, social e cultural.\nAnalizar e confeccionar os documentos e as comunicacións que se utilizan na empresa, identificando a súa tipoloxía e a súa finalidade, para os xestionar.\nAnalizar os documentos e as comunicacións que se utilizan na empresa recoñecendo a súa estrutura, os seus elementos e as súas características, para os ela borar.\nIdentificar e seleccionar as expresións de lingua inglesa propias da empresa, para elaborar documentos e comunicacións.\nAnalizar as posibilidades das aplicacións e dos equipamentos informáticos en relación co seu emprego máis eficaz no tratamento da información, para elaborar documentos e comunicacións.\nAnalizar a información dispoñible para detectar necesidades relacionadas coa xestión empresarial.\nOrganizar as tarefas administrativas das áreas funcionais da empresa para propor liñas de actuación e mellora.\nIdentificar as técnicas e os parámetros que determinan as empresas, para clasificar, rexistrar e arquivar comunicacións e documentos.\nRecoñecer a relación entre as áreas comercial, financeira, contable e fiscal,\npara xestionar os procesos de xestión empresarial de forma integrada.\nInterpretar a normativa e a metodoloxía aplicables para realizar a xestión contable e fiscal.\nElaborar informes sobre os parámetros de viabilidade dunha empresa, recoñecer os produtos financeiros e os seus provedores, e analizar os métodos de cálculo financeiros, para supervisar a xestión de tesouraría, a captación de recursos financeiros e o estudo de viabilidade de proxectos de investimento.\nPreparar a documentación e as actuacións que se deben desenvolver, interpretando a política da empresa, para aplicar os procesos administrativos establecidos na selección, na contratación, na formación e no desenvolvemento dos recur sos humanos.\nRecoñecer a normativa legal, as técnicas asociadas e os protocolos relacionados co departamento de recursos humanos, analizando a problemática laboral e a documentación derivada, para organizar e supervisar a xestión administrativa do persoal da empresa.\nIdentificar a normativa, realizar cálculos, seleccionar datos, formalizar documentos e recoñecer as técnicas e os procedementos de negociación con provedores e de asesoramento a clientes, para realizar a xestión administrativa dos procesos comerciais.\nRecoñecer as técnicas de atención á clientela e ás persoas usuarias, e adecualas a cada caso, analizando os protocolos de calidade e imaxe empresarial ou institucional, para desempeñar as actividades relacionadas.\nIdentificar modelos, prazos e requisitos para tramitar e realizar a xestión administrativa na presentación de documentos en organismos e administracións públicas.\nAnalizar e utilizar as oportunidades e os recursos de aprendizaxe relacionados coa evolución científica, tecnolóxica e organizativa do sector, e as tecnoloxías da información e da comunicación, para manter o espírito de actualización e adaptarse a novas situacións laborais e persoais.\nDesenvolver a creatividade e o espírito de innovación para responder aos retos que se presentan nos procesos e na organización do traballo e da vida persoal.\nTomar decisións de xeito fundamentado, analizando as variables implicadas, integrando saberes de distinto ámbito e aceptando os riscos e a posibilidade de equivocación, para afrontar e resolver situacións, problemas ou continxencias.\nAplicar estratexias e técnicas de comunicación adaptándose aos contidos que se vaian transmitir, á finalidade e ás características das persoas receptoras, para asegurar a eficacia nos procesos de comunicación.\nAvaliar situacións de prevención de riscos laborais e de protección ambiental, propondo e aplicando medidas de prevención persoais e colectivas, de acordo coa normativa aplicable nos procesos de traballo, para garantir ámbitos seguros.\nIdentificar e propor as accións profesionais necesarias, para dar resposta á accesibilidade e o deseño universais.\nIdentificar e aplicar parámetros de calidade nas actividades e nos traballos realizados no proceso de aprendizaxe, para valorar a cultura da avaliación e da calidade e ser quen de supervisar e mellorar procedementos de xestión de calidade.\nRecoñecer os seus dereitos e deberes como axente activo na sociedade, tendo en conta o marco legal que regula as condicións sociais e laborais, para participar na cidadanía democrática.\nEn calquera tipo de empresa, independientemente do seu tamaño e do sector de actividade, normalmente no de servizos, así como nas administracións públicas, desempeñando as tarefas administrativas na xestión e no asesoramiento nas áreas laboral, comercial, contable e fiscal, gestionar o arquivo e as comunicacións da empresa.\nPoderán traballar por conta propia, efectuando a xestión da súa propia empresa, ou a través do exercicio libre dunha actividade económica, como unha asesoría financeira ou laboral, estudos de proxectos, etc.\nAdministrativo/a dá Administración pública.\nConsultoría e gstión da información\nEnxeñeiro técnico en Informática de Xestión.\nIngeniería Informática (Especialidades de Deseño e Administración de Sistemas e Redes e de Desenvolvemento de Grandes Sistemas de Software)\nAcceso e vinculación a outros estudos.\n1. O título de técnico superior en administración e finanzas permite o acceso directo para cursar calquera outro ciclo formativo de grao superior, nas condicións de acceso que se establezan.\n3. Para os efectos de facilitar o réxime de validacións entre este título e as ensi nanzas universitarias de grao, asígnanse 120 créditos ECTS distribuídos entre os módulos profesionais deste ciclo formativo.\nXestión de recursos humanos (105 h). +info\nXestión financeira (123 h). +info\nContabilidade e fiscalidade (157 h). +info\nXestión loxística e comercial (105 h). +info\nSimulación empresarial (140 h). +info\nProxecto de administración e finanzas (26 h). +info


CONVERTE A SÚA OBSESIÓN NA CROCE NO TRAXE DE HALLOWEEN DO GRUPO MÁIS QUENTE - MODA - 2019\nClub Das Mulleres Da Moda Moda 2019 Converte a súa obsesión na Croce no traxe de Halloween do grupo máis quente\nDOCUMENTAL - HISTORIA DE LA MAFIA,DOCUMENTALES,VIDEOS,CANAL HISTORIA,VIDEO,DOCUMENTAL 2017,DISCOVERY (Xullo 2019).\nNon importa o sabor de La Croix é a túa BAE, creo que todos podemos coincidir en que a Croix é vida. O néctar gasoso trae as nosas mellores habilidades organizativas (A Croix sempre fai que o xogo de coordinación da cor do frigorífico no punto), e algúns incluso din que é aínda máis importante que mozo - A Croix sobre os nenos, Amirita? ¿? Nós ensaiamos con Misty Spinney para converter esta bebida burbullosa e natural no traxe de Halloween para o grupo máis quente para o 2017. Colla a túa pandilla e comeza a decidir quen será o sabor:\nConsellos de maquillaxe para os traxes de La Croix: Todos As imaxes de maquillaxe fixéronse utilizando algúns dos nosos pigmentos favoritos, brillo extra e esta paleta Deck of Scarette Makeup Palette ($ 30): un servizo de suscripción deseñado para ofrecerlle unha paleta personalizada que se cura e crea en colaboración cos teus influenciadores favoritos. Recibe US $ 133 de maquillaxe nunha paleta pequena, xunto con enlaces a varias miradas que podes facer. Para a base de cada ollar, crea un aspecto impecable cunha base mediana de cobertura. Cada galo ten traxe de aniversario nos seus beizos.\nVista xeral do cabelo: Cada aspecto ten a súa versión das burbullas de pônei en varios tamaños. Para crear estes, colle seccións de cabelo e engade un pequeno coloreado elástico á sección e, a continuación, desprázase para crear pequenas burbullas de cabelo.\nPamplemousse foi o claro vencedor na nosa encuesta de oficina. Este só podería ser o meu favorito por mor das cores, pero o sabor é bo tamén:) O primeiro paso para facer estes La Croix pode que os traxes sexan comprar un Ohuhu Pop-up Hamper ($ 13) de Amazon.\nConsellos de maquillaxe: Aplique o marcador Yasmin aos seus ósos de corno, nas esquinas internas dos ollos, pómulos superiores, templos e a ponte do nariz. Vaia mínimo no teu blush e bronzer. Aplicar Sensación de melocotón nas cremas das tápalas e na boneca nas súas tapas. En primeiro lugar con algúns brillo coral e algúns abrigos de máscara.\nConsellos sobre o cabelo: Isto resulta máis complicado do que é. Volver peinar todas as raíces da punta para rematar! O teu pelo será GRANDE! A continuación, crea grandes pelotas de cabelo que baixan polo centro da túa cabeza. Neste punto, use o método enumerado anteriormente para facer moitos pôneis ao longo de cada lado da cabeza. Pin e conéctalos a todo o falcón máis grande de poof pelotas.\nCorte a parte inferior da barreira e enrolla coa cor adecuada do feltro. As latas de La Croix teñen un fondo acuarelado, polo tanto, use pintura de spray nun ton máis escuro para conseguir este efecto.\nConsellos de maquillaxe: Destaque co marcador Jasmine baixo a ponte do nariz e os cócteles arco do beizo. Bronce o pómulo e aplícao Sentindo Peachy ás súas meixelas por rubor.Para os ollos en cal, fomos en negra con tons diferentes de sombras verdes que irrompen das súas pálpebras nos seus templos e as meixelas superiores.\nConsellos sobre o cabelo: Remata todo e mantense co tema de facer grandes burbullas de peluche. Esta vez, comece na parte superior e traia as bolas maiores ao lado da cabeza para obter unha silueta asimétrica. Pequenas bolas de pônei na sección de bang e nos lados do seu cabelo se mesturan no seu pônei lateral.\nTraxe Pure La Croix\nImprimir e recortar este modelo de La Croix e logo rastrexar o feltro negro. A continuación, corta tiras de azul e fociño de ternera para crear as pinceladas que se colocar debaixo do logo de La Croix.\nConsellos de maquillaxe: Coloque a base desta mirada aplicando matices de sombras azuis ao redor dos ollos e aparece nun forro líquido azul máis profundo. Tamén engadimos o forro aos seus pómulos para obter unha capa extra de diversión.\nConsellos para o cabelo: Remueva a espesura todo o cabelo das raíces ata o final e, a continuación, coloque varios tamaños de enrolles no seu cabelo e suavemente os pés tamén. Atopar lugares aleatorios para engadir os fíos de burbullas de pônei máis pequenos.\nTraxe Coconut La Croix\nDependendo da lonxitude do sabor de La Croix, pode usar adhesivos de feltro ou terá que cortar as cartas de feltro. Cola quente na esquina superior esquerda.\nConsellos de maquillaxe: Use un delineado branco para facer ollos de gato con alas máis grandes e estender as esquinas internas de forma dramática. Aplicar Sensación de Peachy nas pálpebras das pálpebras e rematar con rímel.\nConsellos sobre o cabelo: Coloque unha parte lateral extremadamente pesada no seu cabelo, espátula e curl. Agregue os seus filamentos de burbullas e estea listo para ir.\nRemata o traxe cunha táboa de refrixerante de cartón que é a spray pintada de prata e a adecuada La Croix na súa man;)\nConsellos de maquillaxe: Aplicar Babydoll nas súas pálpebras e outra sombra rosa máis profunda para os picos. Superior con brillo rosa brillante. Destaque os seus ósos con Jasmine. Completa con máscara e forro líquido rosado profundo para facer as aletas de gato estendidas.\nConsellos para o cabelo: Este aspecto está composto principalmente polo método de burbullas de pônei máis pequeno. Só tes que facer pequenos bollos aleatorios por toda a túa cabeza, así como diferentes formas de burbullas de pelo.\nTraxe de La Croix Boi\n¡Tan sedento! A Croix Boi é a resposta aos nosos soños. Afortámannos con gusto no pamplemousse contigo.\nSippin'nos sabores mentres me coñece;)\nComo estes traxes están construídos fóra dun obstáculo emerxente, realmente pode comprimirlos nun disco e almacenalos para o Halloween 2018 (e todos os Halloweens despois diso)!\nLixeiramente obsesionado, pero está todo ben:)\nMuéstranos as ideas de disfraces de Halloween etiquetándonos en Instagram + usando o hashtag #iamcreative e siga-nos en Pinterest para obter máis insumo de disfraces.\nCabelo e maquillaxe: Misty Spinney\nFotografía: Brittany Griffin e Kurt Andre <999>FeminineClub.com pode empregar ocasionalmente enlaces de afiliados para promover produtos vendidos por outros, pero sempre ofrece recomendacións reais.


O servizo de limpeza e recollida de residuos do Concello de Poio, que inclúe a retirada a domicilio de restos voluminosos, non só mantivo a súa actividade habitual durante o estado de alarma, senón que mesmo a aumentou. Así que da reflectido nun informe municipal, no que se detalla que durante o primeiro cuatrimestre de 2020 (de xaneiro a abril), rexistráronse un total de 363 chamadas.\nDe todas elas, máis da metade (un 53%, concretamente) foron efectuadas por veciños e veciñas de Poio en marzo e abril. Cómpre lembrar que foi o 14 de marzo cando se decretou o confinamento, mentres que a desescalada non comezou ata o presente mes de maio.\nAbril foi o mes no que o servizo estivo máis activo, con 97 actuacións, dúas máis que en marzo. Previamente, entre xaneiro e febreiro recibíronse 171 solicitudes por parte de usuarios e usuarias, un 11% menos que a partir de marzo. De todas estas chamadas, 285 foron realizadas para solicitar a retirada a domicilio de residuos voluminosos, como, por exemplo, colchóns, mobiliario ou electrodomésticos de gran tamaño. Asemade, esta prestación tamén contempla outras opcións, como as solicitudes de contedores para a poda (30 en total). Neste caso, o confinamento si que se deixou notar, como reflicte o feito de que só se recibisen catro chamadas en marzo e outras tantas en abril. Ademais, no que vai de ano atendéronse 38 avisos, que facían referencia a incidencias detectadas pola cidadanía, como poden ser avarías nos contedores ou o aviso da localización dun verquido ilegal), así como outras dez chamadas solicitando información.\nA tenente de alcalde, Chelo Besada, responsable do departamento de Obras e Servizos Municipais, valora de xeito positivo estes datos. “O feito de que durante o estado de alarma aumentase a demanda deste servizo fala moi ben da concienciación da veciñanza no que ao tratamento de residuos se refire”, sinala a concelleira do PSdeG-PSOE, que lembra que esta prestación ten unha frecuencia quincenal. Para solicitala, tan só é preciso solicitar cita chamando ao número de teléfono 986 771 185. O horario de atención ao público é de 9.00 a 13.00 horas, de luns a venres.\nBesada explica que servizos como o de recollida de voluminosos ou o Punto Limpo Móbil, cuxa actividade reactivouse hai apenas uns días, unha vez entrada na fase 1 da desescalada, son fórmulas que se ofrecen aos veciños para garantir un tratamento axeitado dos residuos. Ademais, a tenente de alcalde tamén anima á cidadanía a poñerse en contacto co Concello no caso de que se detecte algún verquido ilegal, unha práctica que está castigada con fortes multas económicas.